10 बजे जारी होंगे नतीजे, 1 लाख 90 हजार स्टूडेंट्स ने दी थी परीक्षा
जेईई एडवांस्ड का रिजल्ट 18 जून को ऑफिशियल वेबसाइट jeeadv.ac.in पर सुबह 10 बजे जारी किया जाएगा। रिजल्ट जारी होने के बाद छात्र ऑफिशियल वेबसाइट पर जाकर डाउनलोड कर सकते हैं। रिजल्ट के साथ संस्थान द्वारा फाइनल आंसर-की भी रिलीज होगी। जेईई एडवांस्ड की परीक्षा
जेईई एडवांस्ड का रिजल्ट 18 जून को ऑफिशियल वेबसाइट jeeadv.ac.in पर सुबह 10 बजे जारी किया जाएगा। रिजल्ट जारी होने के बाद छात्र ऑफिशियल वेबसाइट पर जाकर इसे डाउनलोड कर सकते हैं। रिजल्ट के साथ संस्थान द्वारा फाइनल आंसर-की भी रिलीज होगी। जेईई एडवांस्ड की परीक्षा में अच्छा स्कोर पाने वाले उम्मीदवारों को आईआईटी और एनआईटी में एडमिशन दिया जाएगा। रिजल्ट चेक करने के लिए उम्मीदवारों को रोल नंबर, रजिस्ट्रेशन नंबर सहित अन्य डिटेल्स की जरूरत होगी।
ऑल इंडिया रैंक भी आज होगी जारी
आईआईटी गुवाहाटी रिजल्ट घोषित करने के बाद जेईई एडवांस्ड 2023 ऑफिशियल पोर्टल पर कैटेगरी के हिसाब से ऑल इंडिया रैंक (AIR) भी जारी करेगा। परीक्षा में शामिल होने वाले छात्रों को उनके रजिस्टर्ड मोबाइल नंबरों पर एक टेक्स्ट मैसेज भी मिलेगा।
दोनों पेपर्स में मिले अंकों के आधार पर रिजल्ट 
रिजल्ट आने के बाद पर्सनल जेईई एडवांस्ड रैंक कार्ड उम्मीदवारों को नहीं भेजे जाएंगे। जेईई एडवांस्ड का रिजल्ट पेपर 1 और पेपर 2 दोनों में मिलने वाले अंकों के आधार पर तैयार किया जाता है। जेईई एडवांस्ड की परीक्षा 4 जून 2023 को आयोजित की गई थी। परीक्षा में करीब 1 लाख 90 हजार छात्र शामिल हुए थे।
19 जून से शुरू सीट अलॉटमेंट प्रोसेस 
जेईई एडवांस्ड रिजल्ट जारी होने के बाद संयुक्त सीट अलॉटमेंट (जोसा) 2023 प्रोसेस 19 जून, 2023 को शाम 5:00 बजे से शुरू होगी। इस बार जेईई एडवांस्ड एग्जाम में IIT गुवाहाटी ने 95 प्रतिशत की उपस्थिति दर्ज की थी। दोनों पेपर्स के लिए 180,226 उम्मीदवार उपस्थित हुए थे। इसके अलावा IIT कानपुर जोन में, 12 शहरों के 77 केंद्रों पर परीक्षा आयोजित की गई थी। कुल 23,677 रजिस्टर्ड उम्मीदवारों में से 22,955 छात्र दोनों पेपर्स के लिए उपस्थित हुए थे।